rejauldu/bengali-wikipedia huggingface dataset:
thumb|right|200px|নেতাজি ভবন, কলকাতা নেতাজি ভবন হল ভারতের পশ্চিমবঙ্গ রাজ্যের রাজধানী কলকাতায় অবস্থিত একটি স্মারক ভবন ও গবেষণা কেন্দ্র। এখানে ভারতীয় জাতীয়তাবাদী নেতা সুভাষচন্দ্র বসুর ("নেতাজি") জীবন ও কর্ম নিয়ে গবেষণা চলে। ১৯০৯ সালে সুভাষচন্দ্রের বাবা জানকীনাথ বসু এই বাড়িটি তৈরি করেছিলেন।http://www.business-standard.com/article/pti-stories/declare-netaji-s-birthday-as-national-holiday-wb-governor-114122300474_1.html বর্তমানে নেতাজি রিসার্চ ব্যুরো এই বাড়িটির মালিক। এখানে একটি জাদুঘর, মহাফেজখানা এবং একটি গ্রন্থাগার রয়ছে। সুভাষচন্দ্র বসুর ভাইপো শিশিরকুমার বসুর পুত্র সুগত বসু ও তার মা কৃষ্ণা বসু নেতাজি রিসার্চ ব্যুরো পরিচালনা করেন।http://www.thehindu.com/todays-paper/netajis-birth-anniversary-fete-turns-sour/article5612659.ece দক্ষিণ কলকাতার ভবানীপুর অঞ্চলে লালা লাজপত রায় রোডে এই বাড়িটি অবস্থিত। ভবানীপুর অঞ্চলের কলকাতা মেট্রো স্টেশনটির নাম এই বাড়ির নামানুসারে "নেতাজি ভবন মেট্রো স্টেশন" রাখা হয়েছে।  ১৯৪১ সালে ব্রিটিশ সরকার-কর্তৃক গৃহবন্দী থাকার সময় সুভাষচন্দ্র বসু এই বাড়ি থেকেই বার্লিনে পালিয়ে যান। এরপর তিনি  (জার্মান ইউ-বোট ইউ-১৮০ এবং জাপানী সাবমেরিন আই-২৯ এ)  জাপান-অধিকৃত দক্ষিণ-পূর্ব এশিয়ায় এসে আজাদ হিন্দ ফৌজ গঠন করেন এবং জাপান সাম্রাজ্য সেনাবাহিনীর সঙ্গে ব্রিটিশ সরকারের সেনাবাহিনীর বিরুদ্ধে যুদ্ধ শুরু করেন।  thumb|নেতাজি ভবন  thumb|নেতাজি ভবন দ্বিতীয় বিশ্বযুদ্ধের পর মোহনদাস করমচাঁদ গান্ধী ও জওহরলাল নেহেরু নেতাজি ভবন পরিদর্শনে এসেছিলেন। ২০০৭ সালে জাপানের প্রধানমন্ত্রী শিনজো আবে এই ভবন পরিদর্শন করেন।  নেতাজি ভবন জাদুঘরটি প্রতিষ্ঠিত হয় ১৯৫৭ সালে। এই ভবনের জাদুঘরে সুভাষচন্দ্র বসুর পায়ের ছাপ রাখা আছে।  thumb|নেতাজি ভবন thumb|নেতাজি ভবন thumb|নেতাজি ভবন  পাদটীকা   বহিঃসংযোগ   নেতাজি গবেষণা ব্যুরো  বিষয়শ্রেণী:কলকাতার দর্শনীয় স্থান বিষয়শ্রেণী:কলকাতার জাদুঘর বিষয়শ্রেণী:কলকাতার ভবন ও স্থাপনা বিষয়শ্রেণী:সুভাষচন্দ্র বসুর স্মারক বিষয়শ্রেণী:১৯৫৭-এ প্রতিষ্ঠিত জাদুঘর বিষয়শ্রেণী:কলকাতার স্মৃতিস্তম্ভ ও স্মারক বিষয়শ্রেণী:ভারতের জীবনীমূলক জাদুঘর
thumb|পার্বতী নদী বরন জেলা উত্তর ভারতের রাজস্থান রাজ্যের একটি জেলা। বরন শহরটি জেলা সদর। বরন জেলা কোটা বিভাগের একটি অংশ।  জনসংখ্যার উপাত্ত ২০১১ সালের আদমশুমারি অনুসারে বরন জেলার জনসংখ্যা ১,২২২,৭৫৫ জন,   যা ত্রিনিদাদ ও টোবাগো বা মার্কিন যুক্তরাষ্ট্রের নিউ হ্যাম্প্‌শায়ার রাজ্যের সমান। এটি জনসংখ্যার হিসাবে ভারতে ৩৮৯ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ১৭৫ জন  (৪৫০ জন/বর্গ মাইল)।  ২০০১-২০১১-এর দশকে   জনসংখ্যা বৃদ্ধির হার ১৯.৮% ছিল।  বরন জেলার লিঙ্গ অনুপাত রয়েছে ১,০০০ জন পুরুষ প্রতি ৯২৬ জন মহিলা এবং শিক্ষার হার ৬৩.২৩%।  ভারতের ২০১১ সালের আদমশুমারির সময়ে, জেলার ৯৬.৮৬% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।2011 Census of India, Population By Mother Tongue  জেলার শহর/গ্রামীণ জনসংখ্যা   ২০১১ সালের আদম শুমারির জন্য বরন জেলার মোট জনসংখ্যার মধ্যে ২০.৭৯ শতাংশ জেলার নগর অঞ্চলে বাস করে। শহরে মোট ২৫৪,২১৪ জন লোক বাস করেন, যার মধ্যে পুরুষ ১৩১,৭১৭ জন এবং মহিলা ১২২,৪৯৭ জন। ২০১১ সালের আদমশুমারির তথ্য অনুসারে বরন জেলার নগর অঞ্চলে লিঙ্গ অনুপাত ৯৩০। একইভাবে ২০১১ সালের আদমশুমারিতে বরন জেলায় শিশু লিঙ্গের অনুপাত ছিল ৯০১। শহরাঞ্চলে শিশুর জনসংখ্যা (০- ৬) ছিল ৩৩,৭৭১ জন, এর মধ্যে পুরুষ ও মহিলা ছিলেন ১৭,৭৬৯ জন এবং ১৬,০০২ জন। এই বরন জেলার শিশুসংখ্যা সংখ্যা মোট শহুরে জনসংখ্যার ১৩.৪৯%। ২০১১ সালের আদম শুমারি অনুসারে বরন জেলায় গড় সাক্ষরতার হার ৭৭.৯৭%, এর মধ্যে পুরুষ এবং মহিলার সাক্ষরতার হার যথাক্রমে ৭৮.৭৭% এবং ৬৭.৪৮%। প্রকৃত সংখ্যায় ১৭১,৮৮৪ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ১০০,০১৬ জন এবং ৭১,৬৮৬ জন।  ২০১১ সালের আদমশুমারি অনুসারে সাক্ষরতার জেলার ৭৯.২১% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ৯,৬৮,৫৪১ জন, যার মধ্যে পুরুষ এবং মহিলা যথাক্রমে ৫০২,২২৮ জন এবং ৪৬৬,৩১৩ জন। বরন জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯২৮ জন মহিলা। যদি বরন জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৯১৪ জন মেয়ে রয়েছে।  গ্রামাঞ্চলে ০-৬ বছর বয়সী শিশুদের জনসংখ্যা ১৪৮,৮৯৪ জন, যার মধ্যে পুরুষ ৭৭,৭৭৩ জন এবং মহিলা ৭১,১২১ জন। বরন জেলার মোট পল্লী জনসংখ্যার ১৫.৪৯% শিশু। ২০১১ সালের আদম শুমারি অনুসারে বরন জেলার গ্রামীণ অঞ্চলে সাক্ষরতার হার ৬৩.৬২%।  তথ্যসূত্র  বহিঃসংযোগ  বিষয়শ্রেণী:রাজস্থানের জেলা বিষয়শ্রেণী:বরন জেলা বিষয়শ্রেণী:১৯৯১-এ রাজস্থানে প্রতিষ্ঠিত
রিচার্ড অ্যান্ড্রু জোন্স (; জন্ম: ২২ অক্টোবর, ১৯৭৩) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০৩ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওয়েলিংটন দলের প্রতিনিধিত্ব করেন রিচার্ড জোন্স। দলে তিনি মূলতঃ ডানহাতি ব্যাটসম্যান হিসেবে খেলতেন।   প্রথম-শ্রেণীর ক্রিকেট  খেলোয়াড়ী জীবনের শুরুটা তার বেশ ভালো হয়েছিল। ১৯৯৩-৯৪ মৌসুমে অনূর্ধ্ব-১৯ দলের অধিনায়কের মর্যাদা লাভ করেছিলেন তিনি। ১৯৯৩-৯৪ মৌসুম থেকে ২০১০ সাল পর্যন্ত রিচার্ড জোন্সের প্রথম-শ্রেণীর খেলোয়াড়ী জীবন চলমান ছিল। অকল্যান্ড দলের পক্ষে ঘরোয়া ক্রিকেটে অংশ নেন। নিজের বিয়ের পূর্বদিন ওয়েলিংটনের বিপক্ষে অংশ নিয়ে সেঞ্চুরি করেছিলেন। এছাড়াও, অকল্যান্ড এইসেসের অধিনায়কত্ব করেন। হক কাপে নর্থ হারবারের পক্ষে খেলেছেন তিনি।  ২০০৩ সালে শ্রীলঙ্কা সফরের জন্যে মনোনীত হন। তবে, ঐ সফরের কোন প্রথম-শ্রেণীর ক্রিকেট খেলায় অংশগ্রহণের সুযোগ পাননি তিনি। নিউজিল্যান্ডীয় ঘরোয়া ক্রিকেটে তিন মৌসুম একচ্ছত্র প্রভাব বিস্তার করেন। এরপর জাতীয় দলে খেলার সুযোগ পান। এক পর্যায়ে অকল্যান্ড ত্যাগ করে ওয়েলিংটনে চলে যান। নিয়মিতভাবে নিউজিল্যান্ডের শীর্ষস্থানীয় শীর্ষসারির ব্যাটসম্যানের মর্যাদা প্রাপ্ত হন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন রিচার্ড জোন্স। ২৬ ডিসেম্বর, ২০০৩ তারিখে ওয়েলিংটনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  একই বছরের ২৯ নভেম্বর তারিখে লাহোরে একই দলের বিপক্ষে ওডিআইয়ে অভিষেক ঘটে। ৭ ডিসেম্বর, ২০০৩ তারিখে রাওয়ালপিন্ডিতে একই দলের বিপক্ষে সর্বশেষ ওডিআইয়ে অংশ নেন। এক টেস্ট ও পাঁচটি একদিনের আন্তর্জাতিকে অংশ নেয়ার পর ২০০৪ মৌসুম শেষে অকল্যান্ডে পাড়ি জমান।  ব্যক্তিগত জীবনে বিবাহিত তিনি। কেলি হার্বার্ট নাম্নী এক রমণীর পাণিগ্রহণ করেন।   তথ্যসূত্র    আরও দেখুন   রিচার্ড কলিঞ্জ  ইয়ান সিনক্লেয়ার  এক টেস্টের বিস্ময়কারী  সেন্ট্রাল ডিস্ট্রিক্টস ক্রিকেট দল  ২০০৭-০৮ বাংলাদেশ ক্রিকেট দলের নিউজিল্যান্ড সফর  নিউজিল্যান্ড জাতীয় ক্রিকেট দলের অধিনায়কদের তালিকা  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অকল্যান্ডের ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের যুব একদিনের আন্তর্জাতিক ক্রিকেট অধিনায়ক বিষয়শ্রেণী:নিউজিল্যান্ডের যুব টেস্ট অধিনায়ক বিষয়শ্রেণী:নর্থ আইল্যান্ডের ক্রিকেটার
১৪তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৪তম আয়োজন; যা ১৯৮৯ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর ১৬টি শাখায় পুরস্কার প্রদান করা হয়। এই বছর শ্রেষ্ঠ চলচ্চিত্রের জন্য পুরস্কার প্রদান করা হয়নি।   বিজয়ীদের তালিকা  মেধা পুরস্কার পুরস্কারের নামবিজয়ীচলচ্চিত্রশ্রেষ্ঠ চলচ্চিত্র  পুরস্কার প্রদান করা হয়নি  শ্রেষ্ঠ পরিচালক  এজে মিন্টু  সত্য মিথ্যাশ্রেষ্ঠ অভিনেতা  আলমগীর ক্ষতিপূরণশ্রেষ্ঠ অভিনেত্রী  শাবানা  রাঙা ভাবীশ্রেষ্ঠ পার্শ্বচরিত্রে অভিনেতা  ব্লাক আনোয়ার ব্যথার দানশ্রেষ্ঠ পার্শ্বচরিত্রে অভিনেত্রী  খালেদা আক্তার কল্পনা জ্বীনের বাদশাশ্রেষ্ঠ শিশুশিল্পী  জনসন সত্য মিথ্যাশ্রেষ্ঠ সঙ্গীত পরিচালক  আলী হোসেন  ব্যথার দানশ্রেষ্ঠ গীতিকার  মনিরুজ্জামান মনির চেতনাশ্রেষ্ঠ পুরুষ সঙ্গীতশিল্পী  এন্ড্রু কিশোর ক্ষতিপূরণশ্রেষ্ঠ নারী সঙ্গীতশিল্পী  রুনা লায়লা এ্যাক্সিডেন্ট  কারিগরী পুরস্কার পুরস্কারের নামবিজয়ীচলচ্চিত্রশ্রেষ্ঠ শিল্প নির্দেশক  আব্দুস সবুর বিরহ ব্যথাশ্রেষ্ঠ চিত্রনাট্যকার  এজে মিন্টু সত্য মিথ্যাশ্রেষ্ঠ চিত্রগ্রাহক  অরুণ রায় ভাইজানশ্রেষ্ঠ সম্পাদক  মুজিবুর রহমান দুলু  সত্য মিথ্যাশ্রেষ্ঠ শব্দ গ্রাহক  মফিজুল হক  ক্ষতিপূরনশ্রেষ্ঠ সংলাপ রচয়িতা  ছটকু আহমেদ সত্য মিথ্যা   আরও দেখুন    তথ্যসূত্র    বহিঃসংযোগ   বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:১৯৮৯-এর চলচ্চিত্র পুরস্কার
ফিনিশ লোকশিল্প জাদুঘর () হল ক্যালিফোর্নিয়ার পাসাডেনার পাসাডেনা ইতিহাস জাদুঘরের আঙ্গিনায় অবস্থিত একটি লোকশিল্প সংগ্রহশালা। মার্কিন যুক্তরাষ্ট্রে এটি এই ধরনের একমাত্র যাদুঘর যা ১৯৭৪ সালে ফিনল্যান্ডের বাসিন্দা ইর্জো আলফ্রেড পালোহেইমো তৈরি করেছিলেন। তিনি লিওনোরা "বাবসি" কার্টিনের স্বামী ছিলেন এবং দক্ষিণ ক্যালিফোর্নিয়া, অ্যারিজোনা ও নিউ মেক্সিকোতে ফিনল্যান্ডের কনস্যুলার অফিসার হিসাবে দায়িত্ব পালন করেছিলেন। ১৭ বছর ধরে ফিনল্যান্ডের কনস্যুলেট অফিসটি এখানেই অবস্থিত। পটভূমি হিসাবে সুন্দর ফেনিয়েস ম্যানশন সহ লনের বড় এলাকা ঘুরে বেড়ানোর জন্য আদর্শ।  জাদুঘরের অভ্যন্তরে, "তুপা" নামক বিশাল বসার ঘরটি ১৯ শতকের গোড়ার দিকের গ্রামীণ ফিনিশ আসবাব এবং সামগ্রী দিয়ে সজ্জিত। দর্শনার্থীরা সেখানে খাবার গরম এবং রান্নার জন্য ব্যবহৃত খোলা আখা বা "তক্কা", রাইয়ের টকজাতীয় রুটি সংরক্ষণের জন্য ব্যবহৃত "লেইপাভর্তাত" নামে পরিচিত আঁকশি ও ঊর্ধ্বস্থ তাক, কন্যাদের বিবাহের উপহার হিসাবে প্রদেয় "টুওলি" নামবিশিষ্ট ও কৃষকদের হস্তখোদাইকৃত আসন এবং আরো বহুবিধ ফিনিশ হস্তসামগ্রী দেখতে পাবেন।  ফিনিশ লোকশিল্প জাদুঘর এবং ফিনল্যান্ডিয়া উদ্যানগুলো ১৯৭৪ সালে আনুষ্ঠানিকভাবে উৎসৃষ্ট করা হয়েছিল। বর্তমানে পাসাডেনা জাদুঘর এটি রক্ষণাবেক্ষণ করে থাকে।   তথ্যসূত্র   বিষয়শ্রেণী:১৯৭৪-এ ক্যালিফোর্নিয়ায় প্রতিষ্ঠিত
জেব-উন-নেসা জামাল (২৭ ডিসেম্বর, ১৯২৬ - ১ এপ্রিল ১৯৯৫) ছিলেন বাংলা ভাষার গীতিকার। তিনি ঢাকা বেতারের কণ্ঠশিল্পী, কথিকা পাঠক ও অনুষ্ঠান পরিচালক ছিলেন। তিনি বেতারের মহিলা মাহফিল, স্কুল ব্রডকাস্ট, বুনিয়াদি গণতন্ত্রের আসর ইত্যাদি অনুষ্ঠান পরিচালনা করেন। গীতিকার হিসেবে খ্যাতি অর্জন করেন। প্রেমমূলক, দেশাত্মবোধক ও মরমি গান রচনায় পারদর্শিতার পরিচয় দেন।  শৈশব ও শিক্ষাজীবন জেব-উন-নেসা জামাল ২৭ ডিসেম্বর, ১৯২৬ তারিখে রাজশাহীতে জন্মগ্রহণ করেন। তার পৈতৃক নিবাস বগুড়ায়। পিতা ছিলেন কসিরুদ্দিন তালুকদার। তার স্বামীর নাম সৈয়দ জামালুদ্দিন। বিশিষ্ট কণ্ঠশিল্পী জিনাত রেহানা তার কন্যা। তিনি বগুড়া ভিক্টোরিয়া মেমোরিয়াল গার্লস স্কুল থেকে ১৯৪১ সালে ম্যাট্রিক পাস করেন। অতপর কলকাতার লেডি ব্রেবোর্ন কলেজে ভর্তি হয়ে সেখান থেকে ১৯৪৩ সনে আই.এ. এবং ১৯৪৫ সনে বি.এ. পাস করেন। তিনি ১৯৬৫ সনে ঢাকা বিশ্ববিদ্যালয় থেকে বাংলায় এম.এ. ডিগ্রি লাভ করেন।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান, বাংলা একাডেমী, ঢাকা, প্রথম পুনর্মুদ্রণ এপ্রিল, ২০০৩, পৃষ্ঠা- ১৭৭।  গান প্রকাশিত গানের কয়েকটি সংকলন হচ্ছে,   আমার যতো গান (১৯৭৯),   আরজি (১৯৮৫),   গান এল মোর মনে (১৯৯৩),   জাদুর পেন্সিল (১৯৯৪) ও   সাগরের তীর থেকে (১৯৯৪)।  তিনি ছিলেন একজন পরিশীলিত ও জীবননিষ্ঠ গল্পকারও। তার প্রকাশিত গল্পগ্রন্থের নাম হচ্ছে হারানো দিনের গল্প (১৯৯৪)। তিনি অনুবাদ করেন বেল সাহেবের টেলিফোন আবিষ্কার।  মৃত্যু জেব-উন-নেসা জামাল ১ এপ্রিল ১৯৯৫ তারিখে ঢাকার ধানমণ্ডিতে মৃত্যুবরণ করেন।  তথ্যসূত্র  বিষয়শ্রেণী:১৯২৬-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:বাঙালি সঙ্গীতজ্ঞ বিষয়শ্রেণী:বাংলাদেশী গীতিকার
কোরীয় ভাষার রোমানীকরণ উত্তর কোরিয়ায় ব্যবহৃত আনুষ্ঠানিক কোরীয় ভাষার রোমানীকরণ পদ্ধতি। সাহোয়ে কোয়াহাগোয়ন কর্তৃক ঘোষিত এ পদ্ধতি ম্যাককিউন-রাইশাওয়া পদ্ধতিরই একটি সংস্করণ, যা এর পূর্বে ১৯৯২ সাল পর্যন্ত ব্যবহৃত হচ্ছিলো।। এটি ২০০২ সালে ও ২০১২ সালে হালনাগাদ করা হয়।   প্রতিলিপিকরণ পদ্ধতি   স্বরবর্ণ  চোসন-গ্যুলরোমানীকরণayaŏyŏoyouyuŭiaeyaeeyeoiwiŭiwawŏwaewe   ব্যঞ্জনবর্ণ  চোসন-গ্যুলরোমানীকরণপ্রারম্ভিক kntrmpsjchkhthphhkkttppssjj-অন্তিমltttktptk--t-ng  শব্দের শেষে বা ব্যঞ্জনবর্ণের পূর্বে দ্বিত্বব্যঞ্জন থাকলে শুধু একটি লেখা হয়: 닭섬 → Taksŏm 물곬 → Mulkol   তবে, স্বরবর্ণের পূর্বে থাকলে দুটিই লেখা হয়: 붉은바위 → Pulgŭnbawi 앉은바위 → Anjŭnbawi   দুটি স্বরবর্ণের মাঝে কিংবা স্বরবর্ণ ও তাড়িত বর্ণ ও স্বরবর্ণের মাঝে থাকলে অল্পপ্রাণ ㄱ, ㄷ ও ㅂ যথাক্রমে g, d ও b হিসেবে প্রতিবর্ণীকরণ করা হয়।  তাড়িত বর্ণের পূর্বে থাকলে অন্তিমব্যঞ্জন তালব্যকৃত হতে পারে।. 백마산 → Paengmasan 꽃마을 → KKonmaŭl 압록강 → Amrokgang   যৌগিক শব্দে মৃদুব্যঞ্জন চাপাব্যঞ্জনে পরিণত হলে এবং পরে স্বরধ্বনি থাকলে তাকে চাপাব্যঞ্জন হিসেবে প্রতিবর্ণীকরণ করা হয়। এছাড়া পরবর্তী বর্ণ তাড়িত হলে এর পূর্বে nযুক্ত করা হয়। 기대산 → Kittaesan 새별읍 → Saeppyŏl-ŭp 뒤문 → Twinmun   যুক্তব্যঞ্জন ㄴㄹ ও ㄴㄴ কেবল ll হিসেবে প্রতিবর্ণীকরণ করা হয়, যদি তাদের দীর্ঘকালের ব্যবহার অব্যাহত থাকে; ㄹㄹ এর বিশেষ কোন প্রতিবর্ণীকরণ নেই। 천리마 → Chŏllima 한나산 → Hallasan 찔레골 → JJilregol   একক উল্লেখে দ্বিত্বব্যঞ্জন বড় হাতে লেখা হতে পারে: kk → KK   নির্দেশনা  ব্যক্তিনাম লেখার ক্ষেত্রে পদবি প্রথমে লেখা হয়, এরপরে একটি স্পেস দিয়ে প্রদত্তনাম লেখা হয় যার প্রথম বর্ণ বড় হাতের হরফে লেখা হয়। এছাড়া চীনা বর্ণ থেকে উদ্ভুত নামের ক্ষেত্রে প্রতিটি অংশ আলাদা করে লেখা হয়। প্রদত্ত নামের প্রারম্ভিক বর্ণ অল্পপ্রাণ বর্ণ দ্বারা লেখা হয়, উচ্চারণে এটি তারিত হলেও।  김꽃분이 → Kim KKotpuni 박동구 → Pak Tong Gu 안복철 → An Pok Chŏl  স্থাননাম ও প্রশাসনিক প্রত্যয়ের মাঝে হাইফেন ব্যবহৃত হয়:  도 → -do 시 → -si 군 → -gun 면 → -myŏn  리 → -ri 동 → -dong 구 → -gu 구역 → -guyŏk  তবে, ভৌগোলিক অবস্থান ও কৃত্রিম অবকাঠামোর ক্ষেত্রে হাইফেন ব্যবহৃত হয় না:  산 → san 거리 → gŏri 고개 → gogae 대 → dae  봉 → bong 교 → gyo 골 → gol 각 → gak  벌 → bŏl 관 → gwan 곶 → got 강 → gang  উপরিউক্ত প্রত্যয়ের ক্ষেত্রে ধ্বনিতাত্ত্বিক পরিবর্তন প্রতিলিপি করা হয় না: 삿갓봉 → Satkatbong 압록강 → Amrokgang  ভৌগোলিক নামের ক্ষেত্রে ব্রিভ অপসারণ করে এবং শব্দের শুরুর দ্বিত্ব ব্যঞ্জনের পরিবর্তে একক ব্যঞ্জন ব্যবহার করে একে সরলীকৃত করা যায়: 서포 → Sŏpho → Sopho 찔레골 → JJilregol → Jilregol   নোট    তথ্যসূত্র   বিষয়শ্রেণী:কোরীয় লিখন পদ্ধতি বিষয়শ্রেণী:কোরীয় ভাষার রোমানীকরণ
ভারতের হিমাচল প্রদেশ রাজ্যের প্রতিটি জেলা ঐ রাজ্যের ভৌগোলিক ও প্রশাসনিক একক৷ প্রতিটি জেলা একজন নির্দিষ্ট ও নির্বাচিত ভারতীয় ডেপুটি কমিশনার বা ভারতীয় প্রশাসনিক সেবা-এর অধীনস্থ জেলাধিকারিক এর তত্ত্বাবধানে চালিত হয়৷ মাননীয় জেলাধিকারিক বা ডেপুটি কমিশনার একাধিক অধস্তন সরকারি পদকপ্রাপ্ত কর্মকর্তা(অফিসার), যারা হিমাচল প্রশাসনিক সেবা বা হিমাচল রাজ্যস্তরের অনুমোদনপ্রাপ্ত, তাদের দ্বারা সাহায্যপ্রাপ্ত হন৷  একজন নির্বাচিত জেলা বিচারক ঐ জেলার বিচারব্যবস্থার প্রধান হিসাবে নিযুক্ত হন, যিনি রাজ্যের মুল বিচার ব্যাবস্থার সাথে জেলার যোগসাধন করেন৷  ভারতীয় পুলিশ জনসেবা বিভাগের অধীনস্থ একজন ভারপ্রাপ্ত পুলিশ সুপারিনটেনডেন্ট ঐ নির্দিষ্ট জেলার আইন ও আইন সংক্রান্ত দিকগুলি রক্ষণাবেক্ষণের দায়িত্বে থাকেন৷ তিনি অধস্তন হিমাচল প্রদেশ পুলিশ সেবার কর্মকর্তাদের দ্বারা সাহায্যপ্রাপ্ত হন৷  প্রতি জেলাতে ভারতীয় বনবিভাগের অধীনস্থ একজন ডেপুটি বনাঞ্চল সংরক্ষণ আধিকারিক নিযুক্ত থাকেন, যিনি ঐ জেলার বনাঞ্চল, পরিবেশ সংক্রান্ত ও বন্যপ্রাণ সংরক্ষণের দায়িত্বে থাকেন৷ তিনি হিমাচল প্রদেশ বনবিভাগের অধস্তন ও অন্যান্য বনাঞ্চল ও বন্যপ্রাণ সংরক্ষণের কর্মকর্তাদের দ্বারা সাহায্যপ্রাপ্ত হন৷  এছাড়া পুর্ত, স্বাস্থ্য, শিক্ষা, কৃষি, প্রাণীজ সম্পদ রক্ষণাবেক্ষণ ইত্যাদি বিভাগের উন্নতিসাধন ও যোগস্থাপনের জন্য জেলাভিত্তিক আলাদা আলাদা কর্মকর্তা ও ডেপুটি আধিকারিককে নিযুক্ত করা হয়৷   বিভাগ    বিভাগ   জেলাসমূহ কাংড়া চাম্বা, কাংড়া, উনা মণ্ডী  বিলাসপুর, হামিরপুর, কুলু, লাহুল এবং স্পিতি, মণ্ডী শিমলা  কিন্নর, শিমলা, সিরমৌর, সোলান  জেলাগুলির তালিকা জেলাসদরমানচিত্র উনা জেলা উনা 100x100পিক্সেল     কাংড়া জেলা ধর্মশালা100x100পিক্সেল কিন্নর জেলা রিকং পিও100x100পিক্সেল  কুলু জেলা কুলু100x100পিক্সেলচাম্বা জেলাচাম্বা100x100পিক্সেল   বিলাসপুর জেলা বিলাসপুর100x100পিক্সেল  মণ্ডী জেলা মণ্ডী100x100পিক্সেল   লাহুল এবং স্পিতি জেলা কেলং100x100পিক্সেল   শিমলা জেলা শিমলা100x100পিক্সেল  সিরমৌর জেলা নাহান100x100পিক্সেল  সোলান জেলা সোলান 100x100পিক্সেল   হামিরপুর জেলা হামিরপুর 100x100পিক্সেল   তথ্যসূত্র  বিষয়শ্রেণী:ভারতের জেলাসমূহের তালিকা বিষয়শ্রেণী:হিমাচল প্রদেশের জেলা
লান্টানা বা পুটুস বা ছত্রা হল ভারবেনা বা ভারবেনাস পরিবারভূক্ত একটি ফুলের প্রজাতি। এর উদ্ভিদতাত্ত্বিক নাম হল লান্টানা কামারা এবং এর আদি নিবাস ক্রান্তীয় আমেরিকা। বর্তমানে এশিয়ার বাংলাদেশ ও ভারতসহ সর্বত্রই পাওয়া যায়। এটি বাংলাদেশে বনফুল ভারতে পুটুস নামে পরিচিত। এছাড়া এটি ভূতভৈরবী নামেও পরিচিত।  বর্ণনা বর্তমানে লান্টানা বাগানের সাজানোর জন্য রোপণ করা হয়। এটি ক্রান্তীয় মধ্য ও দক্ষিণ আমেরিকা সহ পৃথিবীর ৫০টিরও বেশি দেশে ছড়িয়ে পড়েছে। ইউরোপে ওলন্দাজদের কর্তৃক লান্টানা চাষ করা হয়। এশিয়া ও ওশেনিয়ায় এটি অতি দ্রুত ছড়িয়ে পড়েছে এবং এখানে এখনো একটি আগাছা হিসাবে বেশি পরিচিত। গোয়ায় এই ফুলটি পর্তুগিজেরা প্রথম নিয়ে আসে।Ghisalberti, E.L. (2000). "Lantana camara L. (Verbenaceae)". Fitoterapia. 71 (5): 467–486. doi:10.1016/S0367-326X(00)00202-1. PMID 11449493. রায়মুনিয়া ফুলের ছত্রমঞ্জরী দেখতে খুব সুন্দর। এর ফুলে নানারকম প্রজাপতি দেখা যায়। প্রথমে ফুল হাল্কা হলুদ রঙের হয়, ‘ক্যারোটিন’ থাকার কারণে। এ সময় ফুলে পরাগায়ন হয় এবং পরাগায়নের পরেই মধুভাণ্ড শেষ হয়ে যায় এবং ফুলের রং বদলাতে থাকে।  ব্যবহার thumb|right | alt=Butterfly resting on L. camara| প্রজাপতি  লান্টানা উদ্ভিদেবিশ্রাম নিচ্ছে লান্টানা উদ্ভিদের  ডালপালা আসবাবপত্র নির্মাণে ব্যবহার করা হয়েছে, যেমন চেয়ার এবং টেবিল; তবে এর প্রধান ব্যবহার ভেষজ উদ্ভিদ হিসেবে ও শোভাবর্ধক হিসেবে।  ভেষজ গুণ ভারতে পরিচালিত গবেষণায় দেখা গেছে যে, ল্যান্টানার পাতায় অ্যান্টিমাইক্রোবিয়াল, ছত্রাকনাশক এবং কীটনাশক গুণাগুণ বিদ্যমান । 'লান্টেনা ক্যান্সার, ত্বকের চুলকানি, কুষ্ঠরোগ, চিকেন পক্স, হাম, হাঁপানি, আলসারসহ বিভিন্ন রোগের চিকিৎসার জন্য ঐতিহ্যগতভাবে ভেষজ ওষুধে ব্যবহার করা হয়েছে।   লান্টেনা'''উদ্ভিদের নির্যাস ইঁদুরের গ্যাস্ট্রিক আলসার বৃদ্ধি কমাতে সহায়তা করে।  উদ্ভিদের নির্যাস ব্রাজিলে শ্বাসতন্ত্র সংক্রমণের চিকিৎসার জন্যও ব্যবহার করা হয়েছে।  শোভা বর্ধকLantana camara বা "ল্যান্টানা" খুব সহজেই জন্মায় এবং অল্প পরিচর্যায় বেঁচে থাকতে পারে বলে ডাচ অভিযাত্রীরা  নতুন বিশ্ব থেকে একে প্রথম ইউরোপে নিয়ে এসেছিল শোভাবর্ধক উদ্ভিদ হিসাবে ব্যবহারের জন্য যা পরবর্তীতে পরিচিত শোভাবর্ধক হিসেবে জায়গা দখল করে নেয়।  লান্টানা প্রজাপতি এবং পাখিদেরও আকর্ষণ করে এবং প্রায়শই প্রজাপতি বাগানে ব্যবহৃত হয়।  শোভাবর্ধক হিসাবে, লান্টানা প্রায়শই ঠাণ্ডা জলবায়ুতে বাড়ির ভিতরে বা সংরক্ষণাগারে রোপন করা হয়, তবে পর্যাপ্ত আশ্রয় পেলে এটি বাগানও গড়ে তুলতে পারে।    হোস্ট-উদ্ভিদ হিসাবে  অনেক প্রজাপতির প্রজাতি 'লান্টেনা' উদ্ভিদের ফুলের মধু খায়। Papilio homerus, প্রজাতিটি পশ্চিম গোলার্ধের বৃহত্তম প্রজাপতি, খাদ্য হিসাবে ফুলের মধু খাওয়ার জন্য পরিচিত। এক ধরনের জাম্পিং স্পাইডার Evarcha culicivora এর সাথে লান্টেনার একটি বিশেষ সম্পর্ক আছে। এই জাম্পিং স্পাইডারগুলো খাবারের জন্য ফুলের অমৃত গ্রহণ করে এবং বিয়ের জন্য লান্টেনাকে পছন্দের একটি স্থান হিসাবে বিবেচনা করে।Cross, Fiona R., and Robert R. Jackson. "Odour‐mediated response to plants by evarcha culicivora, a blood‐feeding jumping spider from East Africa." New Zealand Journal of Zoology 36.2 (2009): 75-80.  চিত্রশালা   তথ্যসূত্র   বহিঃসংযোগ  বিষয়শ্রেণী:বাংলাদেশের উদ্ভিদ বিষয়শ্রেণী:বাংলাদেশের ফুল বিষয়শ্রেণী:মধ্য আমেরিকার উদ্ভিদ বিষয়শ্রেণী:ক্যারিবীয় দ্বীপপুঞ্জের উদ্ভিদ বিষয়শ্রেণী:কলম্বিয়ার উদ্ভিদ বিষয়শ্রেণী:মেক্সিকোর উদ্ভিদ বিষয়শ্রেণী:ভেনেজুয়েলার উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
হাঙ্গেরীয় উইকিপিডিয়া হচ্ছে অনলাইন বিশ্বকোষ উইকিপিডিয়ার হাঙ্গেরীয় ভাষার সংস্করণ। হাঙ্গেরীয় উইকিপিডিয়া  ২০০৩ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। হাঙ্গেরীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।  ইতিহাস তথ্যসূত্র   বহিঃসংযোগ     Hungarian Wikipedia   হাঙ্গেরীয় উইকিপিডিয়ার মোবাইল সংস্করণ   Archived pages from the arcane times of the Hungarian Wikipedia   Hungarian Wikipedia major events   Hungarian Wikipedia milestones   Press articles about the Hungarian Wikipedia  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
তিলা কুটিকুড়ালি (বৈজ্ঞানিক নাম:Picumnus innominatus)Gill, Frank, and Minturn Wright (2006) , Birds of the World: Recommended English Names(2005) , website, Zoonomen - Zoological Nomenclature Resource, 2005.12.06(ইংরেজি নাম: Speckled piculet) PicidaeITIS: The Integrated Taxonomic Information System. Orrell T. (custodian), 2011-04-26 (পিসিডি) গোত্র বা পরিবারের অন্তর্গত Picumnus গণের এক প্রজাতির পাখি। বিবরণ পুরুষ ও স্ত্রী পাখি দেখতে একই রকম। তিলা কুটিকুড়ালি পাখির মাথার পাশে দুটি সাদা ডোরাকাটা দাগ আছে। পিঠের পালক  জলপাই-সবুজ রঙের। পুরুষ পাখির ঝুটি কমলা এবং বাদামী রঙের। তিলা কুটিকুড়ালির নীচের অংশে  ক্রিমি-সাদা রঙ রয়েছে এবং তাতে কালো বিন্দুযুক্ত দাগ রয়েছে।  প্রাপ্তিস্থান তিলা কুটিকুড়ালি পাখিটি ভারত উপমহাদেশ এবং দক্ষিণ-পূর্ব এশিয়াতে দেখা যায়। বাংলাদেশ, ভুটান, কম্বোডিয়া, হংকং, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, থাইল্যান্ড, তিব্বত ও ভিয়েতনাম অঞ্চল জুড়ে বিস্তৃতি।  বর্তমান অবস্থা এবং সংরক্ষণ বৈশ্বিক অবস্থা ন্যূনতম বিপদগ্রস্ত এবংবাংলাদেশের অবস্থায় প্রয়োজনীয় ন্যূনতম বিপদগ্রস্ত।ক্ষুদে কাঠঠোকরা নামেও পরিচিত। চিত্রশালা  তথ্যসূত্র  বিষয়শ্রেণী:ভারতের পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভুটানের পাখি বিষয়শ্রেণী:কম্বোডিয়ার পাখি বিষয়শ্রেণী:ইন্দোনেশিয়ার পাখি বিষয়শ্রেণী:লাওসের পাখি বিষয়শ্রেণী:১৮৩৬-এ বর্ণিত পাখি বিষয়শ্রেণী:হিমালয়ের পাখি বিষয়শ্রেণী:পূর্ব হিমালয়ের পাখি
সাবরিনা কাস (, ; জন্ম: ২৭ মার্চ ২০০২) হলেন একজন ব্রাজিলীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে ব্রাজিলের প্রতিনিধি হিসেবে প্রতিদ্বন্দ্বিতা করে থাকেন।  কাস ব্রাজিলের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন সাবরিনা কাস ২০০২ সালের ২৭শে মার্চ তারিখে মার্কিন যুক্তরাষ্ট্রের কানেটিকাটে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কাস ব্রাজিলের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৬২.১২ পয়েন্ট অর্জন করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী ফ্রিস্টাইল স্কিয়ার বিষয়শ্রেণী:ব্রাজিলীয় নারী ফ্রিস্টাইল স্কিয়ার বিষয়শ্রেণী:ব্রাজিলের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর মার্কিন নারী ক্রীড়াবিদ বিষয়শ্রেণী:ব্রাজিলের নাগরিকীকৃত নাগরিক
বাংলাদেশ-লুক্সেমবুর্গের সম্পর্ক বলতে বাংলাদেশ এবং লুক্সেমবুর্গের মধ্যে দ্বিপাক্ষিক সম্পর্ককে বোঝায়। লুক্সেমবুর্গ ১৯৭২ সালের ১১ ফেব্রুয়ারি বাংলাদেশকে স্বাধীন দেশ হিসাবে স্বীকৃতি দেয়।   রাষ্ট্রীয় সফর  ২০০৩ সালে লুক্সেমবার্গের গ্র্যান্ড ডাচেস মারিয়া তেরেসা বাংলাদেশ সফর করেন,  সেখানে তিনি একটি ইউনেস্কো প্রকল্প উদ্বোধন করেন।UNESCO. Son Altesse Royale la Grande-Duchesse Maria Teresa de Luxembourg inaugure un projet de l’UNESCO au Bangladesh  সফরকালে তিনি লুক্সেমবার্গ আদালতের মার্শাল জঁ জাক কাসেল এবং বাংলাদেশে নিযুক্ত নেদারল্যান্ডের রাষ্ট্রদূত এবং বাংলাদেশের রাষ্ট্রপতি ইয়াজউদ্দিন আহম্মেদ এবং বাংলাদেশের পররাষ্ট্র মন্ত্রণালয়ের কর্মকর্তাদের সাথে সাক্ষাৎ করেন।  তিনি পররাষ্ট্রমন্ত্রী এম মোর্শেদ খানের সাথে আলাদাভাবে সাক্ষাৎ করেন এবং লিঙ্গ সমতা, শিক্ষা, ক্ষুদ্রঋণ এবং টিকা দান নিয়ে আলোচনা করেন।   কূটনীতি  বেলজিয়ামে বাংলাদেশের রাষ্ট্রদূত লাক্সেমবার্গের স্বীকৃতিপ্রাপ্ত।    অর্থনৈতিক সহযোগিতা  বাংলাদেশ ও লুক্সেমবুর্গ দু'দেশের মধ্যে দ্বিপাক্ষিক অর্থনৈতিক কার্যক্রম সম্প্রসারণের জন্য তাদের আগ্রহ দেখিয়েছে এবং এ ক্ষেত্রে প্রয়োজনীয় পদক্ষেপ গ্রহণ করেছে। লুক্সেমবুর্গে বাংলাদেশী পণ্য প্রচারের জন্য বাংলাদেশ বিজনেস চেম্বার অফ কমার্স (বিবিসিসিএল) লুক্সেমবুর্গ নামে একটি সংস্থা রয়েছে।  দুই দেশের মধ্যে বাণিজ্যের প্রসারের পিছনে অন্যতম প্রধান বাধা হ'ল জার্মানি এবং বেলজিয়ামের মাধ্যমে লুক্সেমবুর্গে বাংলাদেশী পণ্য পরিবহনের জটিলতা যা পরিবহন ব্যয় বৃদ্ধি করে।  বিশেষজ্ঞরা লুক্সেমবুর্গে বাংলাদেশী পণ্যের একটি হাব পয়েন্ট স্থাপনের উপর জোর দিয়েছেন।    তথ্যসূত্র   লুক্সেমবুর্গ
thumb|upright|পশ্চিম চালুক্য রাজা দ্বিতীয় জগদেকমল্লের প্রাচীন কন্নড় শিলালিপি (আনুমানিক ১১৪৮ খ্রিস্টাব্দ) দ্বিতীয় জগদেকমল্ল (রাজত্বকাল: ১১৩৮–১১৫১ খ্রিস্টাব্দ) রাজা তৃতীয় সোমেশ্বরের পরে পশ্চিম চালুক্য সিংহাসনে আরোহণ করেছিলেন। তাঁর রাজত্বকালে চালুক্য সাম্রাজ্যের পতন ধীরে ধীরে শুরু হয়েছিল। তিনি বেঙ্গি অঞ্চলের উপর থেকে নিয়ন্ত্রণ হারিয়ে ফেলেন। যদিও দক্ষিণে হৈসল এবং উত্তরে সেউণ ও পরমারদের তিনি নিয়ন্ত্রণেই রেখেছিলেন। তিনি কন্নড় বৈয়াকরণ দ্বিতীয় নাগবর্মার পৃষ্ঠপোষকতা করেন। দ্বিতীয় জগদেকমল্ল নিজেও এক পণ্ডিত ছলেন, তিনি সংগীত বিষয়ে সংস্কৃত ভাষায় সংগীতচূড়ামণি রচনা করেন।  তথ্যসূত্র   Dr. Suryanath U. Kamat (2001). Concise History of Karnataka, MCC, Bangalore (Reprinted 2002).  গ্রন্থপঞ্জি            বিষয়শ্রেণী:১১৫১-এ মৃত্যু বিষয়শ্রেণী:পশ্চিম চালুক্য সাম্রাজ্য বিষয়শ্রেণী:হিন্দু রাজশাসক